Analyse af og rapportering om den politiske udvikling

Centrets mandat til at gennemgå de fremskridt, der er gjort med hensyn til gennemførelsen af fælles prioriteter vedrørende VET, blev bekræftet og udvidet i 2010. Centret udviklede en ny metode med henblik på: i) hvert år at gøre status over den politiske udvikling i landene siden 2010; ii) at udarbejde en samlet redegørelse for de fremskridt, der er sket med hensyn til opfyldelse af de strategiske politikmål i 2014. Der blev implementeret en ny ramme for ReferNet - Centrets europæiske VET-net - til indsamling af systematiske oplysninger om VET-systemer og den politiske udvikling. Kommissæren for uddannelse og kultur og kommissæren for beskæftigelse bidrog til Centrets Agorakonference A bridge to the future - Europæisk erhvervsrettet grund-, efter- og videreuddannelsespolitik 2002-10. Resultaterne af en komparativ analyse af de mest effektive og produktive mekanismer for omkostningsdeling med henblik på finansiering af VET, blev drøftet på en konference om voksenuddannelse afholdt af GD EAC og det ungarske formandskab og på ILO Skills Development Academy.

Støtte til udvikling og implementering af fælles europæiske værktøjer

Centret samordnede den rådgivende gruppe under EQF (europæisk referenceramme for kvalifikationer) sammen med Europa-Kommissionen (GD EAC). Der blev offentliggjort en rapport »Development of national qualifications frameworks in Europe« i oktober 2011. Centret analyserede »referencerapporter« fra 14 lande. 24 baggrundsdokumenter og 24 præsentationer på 16 EQF-relaterede møder til underbygning af den politiske debat (for eksempel: det ungarske formandskabs EQF-konference). Den anden overvågningsrapport vedrørende ECVET med fokus på strategier for gennemførelse af ECVET blev færdigudarbejdet. Fortsat støtte til EQAVET. Der blev udsendt en publikation Assuring quality in VET - the role of accrediting VET providers. Europas borgere har i stadigt stigende omfang brugt Europass-webstedet, som Centret forvalter. Siden det blev oprettet, er der skrevet 16,6 millioner CV'er online (2011: 5,8 millioner (3,8 millioner). For at fremme øget kohærens mellem de europæiske værktøjer afholdt Centret en fælles workshop i Europa-Parlamentet og sammen med arbejdsmarkedets parter en konference om deres funktion med hensyn til implementering af EU-værktøjer. I to orienterende noter: »Qualifications frameworksin Europe: modernising education and training« og »Lifelong learning: making the most of European tools and principles« opsummeredes de vigtigste budskaber til de politiske beslutningstagere. Der blev i 2010/11 koordineret 243 studiebesøg for 2 723 specialister fra 31 lande. Konsekvensundersøgelser viser, at tilfredsheden hos arbejdsmarkedets parter er stor: 96 % (100 %) og kvaliteten høj.

Analyse af færdigheder og kvalifikationer

Der blev udsendt en ajourført kvalifikationsprognose. Der blev afholdt en konference om sammenligning af metoder til udarbejdelse af prognoser over kvalifikationsbehov. Der blev opnået enighed om tilgang og metoder med henblik på en europæisk undersøgelse blandt arbejdsgiverne om kvalifikationsbehovene i virksomhederne. Et internationalt seminar om foregribelse og matchning af kvalifikationer samlede de væsentligste internationale og nationale aktører på området. Den sammenfattende rapport Skills for green jobs: a global view blev offentliggjort i samarbejde med ILO. Forskning i kvalifikationsmismatch havde fokus på immigrationsspørgsmål. Undersøgelsesrapporten »Migrants, minorities, mismatch?« blev udsendt.

Kvalifikationer til livslang læring

På det polske formandskabs konference om udvikling af unges kvalifikationer blev der fremlagt forskningsresultater vedrørende politikken for læseplaner og evaluering samt læringsresultaternes konsekvenser for enkeltpersoner. Der blev afholdt en international workshop om fornyelse og reform af læseplaner. Undersøgelsen Learning while working - Success stories on workplace learning in Europe blev præsenteret på en af det ungarske formandskabs konferencer og drøftet på VET-generaldirektørernes møde under det polske formandskab. En rapport om Livslang Vejledning gennemgik landenes fremskridt med hensyn til gennemførelsen af Rådets resolution om livslang vejledning. En ajourføring af den europæiske oversigt over validering i 32 lande blev færdigudarbejdet. Der blev offentliggjort en orienterende note og fire videnskabelige artikler om de socioøkonomiske fordele ved VET.

Organisatorisk effekt

Centrale indikatorer viser, at den organisatoriske effekt er stor: omtale i 105 EU-politikdokumenter, 16 mandater på EU-plan, direkte bidrag til 13 EU-politikdokumenter. Øget trafik til webstedet, bidrag til over 100 konferencer, 108 konferencer/begivenheder afholdt af Centret, 130 publikationer, og 380 artikler i medierne med relation til Centrets arbejde. Centrets publikationer downloaded over 496 000 gange i 2011 (+ 40 % sammenlignet med 2010).

Nærmere oplysninger på www.cedefop.europa.eu (årsrapport og årlig aktivitetsrapport for 2011).